
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 817 


βΑυγούστου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΓΙΑΝΝΗ ΚΑΙ ΠΗΝΕΛΟΠΗΣ 
ΚΟΥΓΙΟΥΛΗ» και κύρωση του οργανισμού αυτού. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις παρακάτω αποφάσεις Υ¬ 
πουργού Εθνικής Παιδείας και Θρησκευμάτων. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΓΙΑΝΝΗ ΚΑΙ ΠΗΝΕΛΟΠΗΣ ΚΟΥΓΙ- 
ΟΥΛΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ.6064/18.7.1996 πράξη της συμβολαιογρά¬ 
φου Αθηνών Κωνσταντίνας Π.Σταυροπούλου, όπως αυτή 
τροποποιήθηκε και συμπληρώθηκε με την αριθ. 
7047/29.10.1997 πράξη της ίδιας συμβολαιογράφου με 
τις οποίες οι 1) Ιωάννης Κουγιούλης του Νικολάου και 2) 
Πηνελόπη συζ.Ιωάννου Κουγιούλη σύστησαν κοινωφελές 
ίδρυμα με την επωνυμία «ΙΔΡΥΜΑ ΓΙΑΝΝΗ ΚΑΙ ΠΗΝΕΛΟ¬ 
ΠΗΣ ΚΟΥΓΙΟΥΛΗ» και με έδρα το Παλαιό Φάληρο. 

2. Τις διατάξεις των άρθρων: α) 95 και 98 του ΑΝ 
2039/1939, β) 101 και 119 του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Τις από 6.10.1997 και 3.11.1997 γνωμοδοτήσεις του 
Συμβουλίου Εθνικών Κληροδοτημάτων. 

4. Την αριθ. 1107147/1239/0006Α/4.10.1996 απόφαση 
του Πρωθυπουργού Και του Υπουργού Οικονομικών, με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ922/Β). 

Με πρόταση των Υπουργών Εθνικής Παιδείας και Θρη¬ 
σκευμάτων, Γεωργίας και Πολιτισμού και του Υφυπουρ¬ 
γού Οικονομικών, αποφασίζουμε: 


Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΓΙΑΝΝΗ ΚΑΙ ΠΗΝΕΛΟΠΗΣ 
ΚΟΥΓΙΟΥΛΗ», η οποία έγινε από τους: 1) Ιωάννη Κουγιού¬ 
λη του Νικολάου και 2) Πηνελόπη συζ.Ιωάννη Κουγιούλη 
με την αριθ.6064/18.7.1996 πράξη της συμβολαιογράφου 
Αθηνών Κωνσταντίνας Π.Σταυροπούλου, όπως αυτή τρο¬ 
ποποιήθηκε και συμπληρώθηκε με την αριθ. 
7047/29.10.97 πράξη της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Εθνικής Παιδείας και Θρησκευμάτων, Οικονομικών, 
Γεωργίας και Πολιτισμού και διέπεται από τις διατάξεις 
των παραπάνω συστατικών του πράξεων, του παρακάτω 
οργανισμού, του ΑΝ 2039/1939 και των διαταγμάτων που 
εκδόθηκαν ή θα εκδοθούν, σε εκτέλεση του νόμου τού¬ 
του. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΓΙΑΝΝΗ ΚΑΙ ΠΗΝΕΛΟΠΗΣ 
ΚΟΥΓΙΟΥΛΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΓΙΑΝΝΗ ΚΑΙ ΠΗΝΕΛΟΠΗΣ ΚΟΥΓΙΟΥΛΗ», που συστήθηκε 
από τους 1) Ιωάννη Κουγιούλη του Νικολάου και 2) Πηνε¬ 
λόπη Κουγιούλη συζ.Ιωάννη με την αριθ.6064/18.7.1996 
πράξη της συμβολαιογράφου Αθηνών Κωνσταντίνας 
Σταυροπούλου, όπως αυτή τροποποιήθηκε και συμπλη¬ 
ρώθηκε με την αριθ. 7047/29.10.1997 πράξη της ίδιας 
συμβολαιογράφου αποτελεί νομικό πρόσωπο ιδιωτικού 
δικαίου και διέπεται από τις διατάξεις των παραπάνω συ¬ 
στατικών πράξεων του παρόντος οργανισμού, του ΑΝ 
2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρατου ιδρύματος είναι το Παλαιό Φάληρο Αττικής. 

3. Η σφραγίδα του ιδρύματος είναι στρογγυλή και ανα- 





9436 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γράφει περιμετρικά, μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 
Σκοπός - Μέσα 

1. Σκοπός του ιδρύματος είναι να συμβάλει στην οικο¬ 
νομική, κοινωνική και πολιτιστική ανάπτυξη και στη βελ¬ 
τίωση της ζωής των ανθρώπων στη Χίο και ειδικότερα 
στην Κωμόπολη Βολισσού της Χίου. 

2. Τα μέσα για την επίτευξη του παραπάνω σκοπού, 
προγραμματίζει και καθορίζει το Διοικητικό Συμβούλιο 
κατά την ελεύθερη κρίση του, αναλόγως των οικονομικών 
δυνατοτήτων του ιδρύματος και των εκάστοτε περιστά¬ 
σεων, Ενδεικτικώς μόνον μνημονεύονται ορισμένοι τρό¬ 
ποι, χωρίς να αποκλείονται και άλλοι και χωρίς να έχει την 
έννοια προτεραιότητας ή προτίμησης η σειρά με την ο¬ 
ποία αναφέρονται. 

α) Χορήγηση υποτροφιών χωρίς διαγωνισμό σε επιμε¬ 
λείς και οικονομικά αδύναμους νέους και νέες κατοικού- 
ντες ή καταγόμενους από τη Χίο, για σπουδές σε όλες τις 
βαθμίδες και τομείς δημόσιας ή και ιδιωτικής εκπαίδευσης 
σε ιδιωτικές σχολές αναγνωρισμένες από το Κράτος, συ¬ 
μπεριλαμβανομένων των Ι.Ε.Κ. και τεχνικών και επαγγελ¬ 
ματικών σχολών, μη εξαιρουμένων των μεταπτυχιακών 
σπουδών στην Ελλάδα ή στο Εξωτερικό. Στην περίπτωση 
κατά την οποία παρουσιασθούν ως υποψήφιοι απόγονοι 
του ιδρυτή, θαπροτιμώνται έναντι των άλλων υποψηφίων. 
Η διαδικασία προκήρυξης και χορήγησης των υποτρο¬ 
φιών ορίζεται από τις διατάξεις του Α.Ν. 2039/39. 

β) Χορήγηση χρηματικών βραβείων, για μελέτες που 
μπορεί να συντελέσουν στην καλύτερη οργάνωση γεωρ¬ 
γικών, κτηνοτροφικών και αλιευτικών εκμεταλλεύσεων, ι¬ 
διαίτερα όταν η εκμετάλλευση αυτή προβλέπεται σε βά¬ 
ση συνεταιριστική. 

γ) Χορήγηση χρηματικών βραβείων σε συγγραφείς έρ¬ 
γων ιστορικών, λογοτεχνικών και άλλων, που το περιεχό¬ 
μενό τους αναφέρεται στη ζωή και την ιστορία της Χίου 
και ειδικότερα της Βολισσού. 

δ) Χορήγηση χρηματικών βραβείων σε συγγραφείς και 
δημιουργούς έργων επιστημονικών, λογοτεχνικών και 
καλλιτεχνικών γενικώς. Προϋπόθεση για την χορήγηση: 
Ο δημιουργός να κατάγεται από τη Χίο και το έργο να κρί- 
νεται αξιόλογο. 

ε) Χρηματικά έπαθλα σε μαθητές των σχολείων της Βο- 
λισσού και της πόλης της Χίου, όταν αριστεύουν. 

στ) Χρηματικές ενισχύσεις για εμπλουτισμό βιβλιοθη¬ 
κών. 

ζ) Χορήγηση βοηθημάτων σε άτομα που ζούν στη Βο- 
λισσό σε περίπτωση έκτακτης και μεγάλης ανάγκης τους. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 
α) 1.200 μετοχές της Τράπεζας της Ελλάδος 
β) 5.600 μετοχές της Εθνικής Τράπεζας της Ελλάδος 
γ) 2.000 μετοχές της Τράπεζας Εργασίας 
δ) 1.000 μετοχές της ΑΛΦΑ Τ ράπεζας Πίστεως ΑΕ 
ε) 6.858 μετοχές της Εμπορικής Τράπεζας της Ελλάδας 
Α.Ε. 

στ) 6.728 μετοχές της Ιονικής Τράπεζας της Ελλάδος 
Α.Ε. 


ζ) την ψιλή κυριότητα των εξής ακινήτων: 

ζα) Μιας μονοκατοικίας με υπόγειο και ισόγειο όροφο 
που βρίσκεται στον Δήμο Παλαιού Φαλήρου επί της οδού 
Ήβης αρ.14, σε οικόπεδο μέτρων τετραγωνικών 282. 

ζβ) Ενός διαμερίσματος (οριζοντίου ιδιοκτησίας) υπό 
στοιχεία β3 του δευτέρου ορόφου πολυκατοικίας, που 
βρίσκεται στο Δήμο Αθηναίων και επί της οδού Υψηλά- 
ντου 37, εκτάσεως 157,44 τ.μ. με αποθήκη 4,5 τ.μ. στο υ¬ 
πόγειο της πολυκατοικίας. 

ζγ) Ενός ισογείου καταστήματος «με στοές εις το έ¬ 
μπροσθεν μέρος στηριγμένες επί δύο πέτρινων στηλών, 
εφ’ ων υπάρχουν πλαστότοιχοι μετά πατώματος και στέ¬ 
γης, εφ’ ης υπάρχει μικρό θεωρείο, επίσης εκ πλαστοτοί¬ 
χων και μετά του οικοπέδου και των συστατικών αυτού, 
ως και μετά του δικαιώματος του ύπερθεν αυτών αέρος 
και του υψούν», που βρίσκεται στο Δήμο Κερκύρας επί 
της οδού Ευγενίου Βουλγάρεως 53. 

ζδ) Ενός καταστήματος (οριζοντίου ιδιοκτησίας) υπό 
στοιχεία Κ3 που βρίσκεται στο Δήμο Αθηναίων επί της ο¬ 
δού Καλλιδρομίου αρ.96, εκτάσεως 21,50τ.μ. 1000. 

2. Την επικαρπία των ακινήτων θα έχουν ο ιδρυτής και 
μετά το θάνατό του η σύζυγος του Πηνελόπη και μόνο ύ¬ 
στερα από το θάνατο και των δύο θα περιέλθει στο ίδρυ¬ 
μα η πλήρης κυριότητα των ακινήτων. 

3. Η περιουσία του ιδρύματος είναι αναπαλλοτρίωτη. 
Προορισμό έχει τη δημιουργία εσόδων για την πραγμα¬ 
τοποίηση των σκοπών του ιδρύματος. Μόνο σε περίπτω¬ 
ση που για τις μετοχές ορισμένης Τ ράπεζας υπάρξουν εν¬ 
δείξεις σοβαρού κινδύνου το Δ.Σ. μπορεί να αποφασίσει 
την πώληση των μετοχών αυτών και την αγορά μετοχών 
άλλης Τράπεζας. Επίσης σε περίπτωση που ορισμένη 
Τράπεζα αυξάνει τα κεφάλαιά της, με έκδοση μετοχών 
που δίνονται στους παλαιούς μετόχους προνομιακώς, σε 
τιμή χαμηλότερη από την τρέχουσα χρηματιστηριακή, τό¬ 
τε το ίδρυμα θα πρέπει να ασκήσει το δικαίωμά του. Εάν 
δεν έχει διαθέσιμα για την απόκτηση των νέων μετοχών 
που του αναλογούν, θα πωλήσει αναγκαστικά μετοχές 
της ίδιας Τράπεζας, όσες χρειάζεται, για να αποκτήσει πε¬ 
ρισσότερες, εγγραφόμενο στη νέα έκδοση. Σε καμμιά πε¬ 
ρίπτωση δεν επιτρέπεται μεταβίβαση ακινήτων του ιδρύ¬ 
ματος ή παραχώρηση εμπραγμάτων δικαιωμάτων επ’ αυ¬ 
τών. 

4. Πόροι του ιδρύματος στην αρχή θα είναι: 

α) Τα μερίσματα των μετοχών των Τραπεζών. 

β) Οι τόκοι από τις καταθέσεις και τις τοποθετήσεις του 
ιδρύματος σε ομόλογα του Δημοσίου ή Τραπεζών. 

γ) Οι χρηματικές παροχές ή επιχορηγήσεις, καθώς και 
οι κληρονομιές και δωρεές οποιουδήποτε φυσικού ή νο¬ 
μικού προσώπου προς αυτό. 

5. Μετά το θάνατο του ιδρυτή και της συζύγου του, 
στους πόρους του ιδρύματος θα προστεθούν και τα ενοί¬ 
κια του διαμερίσματος της οδού Υψηλάντου και των δύο 
καταστημάτων. Η μονοκατοικία του Παλαιού Φαλήρου θα 
χρησιμοποιηθεί ως έδρα και γραφεία του ιδρύματος και 
συγχρόνως ως κατοικία του τότε προέδρου και αν αυτός 
δεν θέλει, ως κατοικία του Γραμματέα - Ταμία. 

Άρθρο 4 
Διοίκηση 

1. Το ίδρυμα διοικείται από πενταμελές συμβούλιο. 
Πρόεδρος του Συμβουλίου είναι ο ιδρυτής ισοβίως και ύ¬ 
στερα από αυτόν το πρόσωπο, που αυτός θα υποδείξει με 

πράξη εν ζωή ή και με τη διαθήκη του, για να είναι πρόε¬ 
δρος, είτε για ορισμένο χρονικό διάστημα, είτε και ισο- 
βίως. Το πρόσωπο που θα διορισθεί μ’ αυτό το τρόπο θα 
έχει όλα τα δικαιώματα που αναγνωρίζονται με τον παρό¬ 
ντα οργανισμό στον ιδρυτή και καθίσταται αυτοδικαίως 
μέλος του Διοικητικού Συμβουλίου. Τα άλλα μέλη του Δι¬ 
οικητικού Συμβουλίου επιλέγει ο Πρόεδρος ανάμεσα 
στους κατιόντεςτου Νικολάου και της Σοφίας Κουγιούλη, 
γονέων του ιδρυτή, που στην συνέχεια θα αναφέρονται 
ως «Απόγονοι». Η θητεία των μελών αυτών θα είναι πέντε 
χρόνια. Το πρώτο Διοικητικό Συμβούλιο αποτελείται από 
τους εξής: 

1) Ιωάννη Νικολάου Κουγιούλη 

2) Ευγενία Σωτηρίου Σγόντζου, δικηγόρο 

3) Δημήτριο Νικολάου Κουρούπη, πολιτικό μηχανικό 

4) Ιωάννα Μιχαήλ Κοτσακά, χημικό 

5) Γεώργιο Νικολάου Κοτσακά, πολιτικό μηχανικό. 

2. Με πράξη του Διοικητικού Συμβουλίου σε ένα από τα 
μέλη του ανατίθενται χρέη Γραμματέα - Ταμία. 

3. Αν για οποιοδήποτε λόγο (λήξη θητείας, παραίτηση 
κ.λ.π.) κενωθούν θέσεις συμβούλων, θα συμπληρώνονται 
με διορισμό από το Πρόεδρο. Η δήλωση του Προέδρου 
για το διορισμό και η δήλωση του διοριζόμενου ότι απο¬ 
δέχεται καταγράφονται στο «Βιβλίο Πρακτικών συνεδριά¬ 
σεων του Διοικητικού Συμβουλίου». Σύμβουλοι, που η θη¬ 
τεία τους έληξε είναι επανεκλέξιμοι. Κατά τα λοιπά ισχύ¬ 
ουν οι διατάξεις του άρθρου 99 του Α.Ν. 2039/39. 

4. Ορίζεται ως αναπληρωματικό μέλος του Διοικητικού 
Συμβουλίου η σύζυγος του ιδρυτή Πηνελόπη, που θα α¬ 
ναπληρώνει τον Πρόεδρο, όταν αυτός κωλύεται. Η ίδια θα 
αναπληρώνει και κάθε άλλο μέλος του Συμβουλίου που 
κωλύεται, ώστε να υπάρχει η προβλεπόμενη κατωτέρω α¬ 
παρτία. Αν και η ίδια κωλύεται, τότε θα προεδρεύει στη 
συνεδρίαση το πιο ηλικιωμένο από τα παρόντα μέλη. 

5. Το Διοικητικό Συμβούλιο συνεδριάζει τακτικά μια φο¬ 
ρά κάθε τρίμηνο και εκτάκτως, όταν υπάρχει ανάγκη, ύ¬ 
στερα από πρόσκληση του Προέδρου. Έχει όμως ο Πρό¬ 
εδρος υποχρέωση να συγκαλέσει εκτάκτως το Διοικητικό 
Συμβούλιο εάν ζητηθεί από δυο τουλάχιστον μέλη του εγ- 
γράφως. Στη σχετική αίτηση θα προσδιορίζονται και τα 
θέματα που προτείνονται για συζήτηση. 

6. Το Διοικητικό Συμβούλιο βρίσκεται σε απαρτία αν εί¬ 
ναι παρόντα τουλάχιστον τρία από τα μέλη. Το τρίτο μέ¬ 
λος μπορεί να είναι το αναπληρωματικό που προβλέπει η 
παράγραφος 4 αυτού του άρθρου. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα απο τρεις συνε; ς 
συνεδριάσεις θεωρείται ότι έχει παραιτηθεί και η θέση 
του συμπληρώνεται όπως ορίζεται στην παράγραφο 1 αυ¬ 
τού του άρθρου. 

8. Για τις συνεδριάσεις του Διοικητικού Συμβουλίου τη¬ 
ρούνται πρακτικά που καταχωρούνται σε ειδικό βιβλίο. 
Στα πρακτικά, ύστερα από τα ονόματα των παρόντων, κα¬ 
ταγράφονται τα προς συζήτηση θέματα και διατυπώνο¬ 
νται οι αποφάσεις που πάρθηκαν με παράθεση τυχόν δια¬ 
φορετικών απόψεων. Τα πρακτικά υπογράφονται από ό¬ 
λα τα μέλη που πήραν μέρος στη συνεδρίαση. 

9. Ο μετά τον ιδρυτή Πρόεδρος του Διοικητικού Συμ¬ 
βουλίου και ο Γραμματέας - Ταμίας δικαιούνται ετήσιας α¬ 
ποζημίωσης για την απασχόλησή τους στο ίδρυμα, η ο¬ 
ποία καθορίζεται από τον Υπουργό Οικονομικών. Τα άλλα 
μέλη προσφέρουν τις υπηρεσίες τους χωρίς αμοιβή, δι¬ 
καιούνται όμως οδοιπορικών και άλλων εξόδων που έκα¬ 


ναν για εκτέλεση υπηρεσίας που τους ανάθεσε το Διοικη¬ 
τικό Συμβούλιο. 

10. Εάν ο Πρόεδρος και ο Γραμματέας - Ταμίας δεν ε¬ 
παρκούν για τη διεξαγωγή των εργασιών του ιδρύματος 
δύνανται να αναθέσουν ορισμένες εργασίες (δακτυλο¬ 
γράφησης, αλληλογραφίας, τήρηση λογαριασμών κ.λ.π.) 
σε αρμόδιο πρόσωπο επ’ αμοιβή, με μείωση κατ’ αναλο¬ 
γία της αποζημίωσής τους. Οπωσδήποτε το συνολικό πο¬ 
σό της ετήσιας αποζημίωσης του, μετά τον Ιδρυτή, Προέ¬ 
δρου και του Γ ραμματέα - Ταμία, της αμοιβής του αρμο¬ 
δίου προσώπου και των οδοιπορικών των άλλων μελών 
του Διοικητικού Συμβουλίου, σε καμμιά περίπτωση δεν 
πρέπει να ξεπερνάει τα είκοσι εκατοστά των ετησίων εσό- 
δωντου ιδρύματος από τα μερίσματα των μετοχών και τα 
ενοίκια των ακινήτων. 

Άρθρο 5 

Αρμοδιότητες του Διοικητικού Συμβουλίου 

1. Το Διοικητικό Συμβούλιο διοικεί το Ίδρυμα, φροντίζει 
για τη συντήρηση και καλή απόδοση των ακινήτων του, 
για την ασφαλή διαφύλαξη των ονομαστικών πάντοτε με¬ 
τοχών του και τυχόν άλλων τίτλων σε θυρίδα θησαυρο¬ 
φυλακίου Τραπέζης, για την κατάθεση των διαθεσίμων 
του σε Τράπεζα. 

2. Το Διοικητικό Συμβούλιο αποφασίζει για όλα τα θέ¬ 
ματα που αφορούν στη λειτουργία και την πραγμάτωση 
του σκοπού του ιδρύματος, στη διάθεση των πόρων του 
και προβαίνει σε κάθε σχετική ενέργεια, πάντοτε όμως 
σύμφωνα μετά οριζόμενα από τον παρόντα οργανισμό, α¬ 
πό τον Α.Ν. 2039/39 και τα διατάγματα που εκδόθηκαν ή 
θα εκδοθούν σε εκτέλεση αυτού του Νόμου και των λοι¬ 
πών σχετικών Νόμων και διαταγμάτων. 

3. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το Νόμο αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102του Α.Ν. 2039/39 και του 
από 20.12.1939 Β. Δ/τος (ΦΕΚ552/Α). Μαζί με τον απολο¬ 
γισμό καταρτίζει, ψηφίζει και υποβάλλει και το γενικό ισο¬ 
λογισμό του ενεργητικού και του παθητικού του ιδρύμα¬ 
τος. 

β) Αποφασίζει για την προκήρυξη χορηγήσεως υποτρο¬ 
φιών, χρηματικών βραβείων και επάθλων και για την πα¬ 
ροχή ενισχύσεων και βοηθημάτων κατά τα προβλεπόμε- 
να στην παράγραφο 2 του δευτέρου άρθρου. Το Διοικητι¬ 
κό Συμβούλιο μπορεί να καλέσει στις συνεδριάσεις του 
πρόσωπα αρμόδια, κατά την κρίση του για τα παραπάνω 
θέματα και να ακούσει τις απόψεις τους, ή να ζητήσει να 
έχει γραπτή την γνώμη των προσώπων αυτών. Οπωσδή¬ 
ποτε η γνώμη των εν λόγω προσώπων δεν δεσμεύει τα μέ¬ 
λη του Διοικητικού Συμβουλίου, απλώς τα βοηθά να μορ¬ 
φώσουν την ίδια γνώμη και να πάρουν σωστές αποφά¬ 
σεις. Ορισμένες υποτροφίες και απονομές βραβείων, 
δύναται να διενεργεί μέσω της Ακαδημίας Αθηνών, ύστε¬ 
ρα από σχετική προσυννενόηση. 

γ) Αποφασίζει για την αποζημίωση του ύστερα από τον 
ιδρυτή Προέδρου και του Γραμματέα - Ταμία του ιδρύμα¬ 
τος καθώς και για τα οδοιπορικά έξοδα των μελών του. Ε¬ 
πίσης σε περίπτωση απασχολήσεως τρίτου προσώπου 
για τη διεκπεραίωση ορισμένων εργασιών, θα καθορίζει 
την αμοιβή του, κατά τα προβλεπόμενα στην παράγραφο 
10 του τετάρτου άρθρου. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητώντου ιδρύματος. 

ε) Μεριμνά για τον οικογενειακό τάφο του Ιδρυτή, την έ¬ 
γκαιρη καταβολή στο Δήμο Κέρκυρας των δικαιωμάτων 
χρήσης του και την καλή του συντήρηση. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

γ) Καταρτίζει την ημερήσια διάταξη των θεμάτων που 
θα συζητηθούν, την οποία και υπογράφει. Θέμα που δεν 
περιλαμβάνεται σ’ αυτήν δεν συζητείται, εκτός αν πρόκει¬ 
ται για ζήτημα επείγον και συμφωνήσει η πλειοψηφίατων 
παρόντων μελών. 

δ) Εισηγείται στο Διοικητικό Συμβούλιο τα θέματα, αν ό¬ 
μως κρίνει σκόπιμο αναθέτει την εισήγηση για ορισμένο 
θέμα σε άλλο μέλος του Συμβουλίου. 

ε) Αλληλογραφεί με τις αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία για την ομαλή λειτουργία του ιδρύμα¬ 
τος και την εκτέλεση των αποφάσεων του Διοικητικού 
Συμβουλίου και φροντίζει για τον συντονισμό των δρα¬ 
στηριοτήτων. 

2.0 Πρόεδρος διορίζει τα νέα μέλη του Διοικητικού Συμ¬ 
βουλίου, σύμφωνα με τα προβλεπόμενα από το άρθρο 
τέσσερα στις παραγράφους 1 και 3. Τα μέλη του Συμβου¬ 
λίου πρέπει να είναι απαραιτήτως κατιόντες των γονέων 
του ιδρυτή και να επιλέγονται μεταξύ των εγγεγραμμένων 
στο τηρούμενο από το ίδρυμα ειδικό «Μητρώο απογόνων 
του Νικολάου και της Σοφίας Κουγιούλη», 

Σε περίπτωση που για οποιοδήποτε λόγο είναι αδύνα¬ 
τος ο διορισμός μελών του Δ Σ. από τους «Απογόνους», 
τότε τα υπάρχοντα μέλη του Δ.Σ. που πρέπει να είναιτου- 
λάχιστον τρία (3) επιλέγουν κατά πλειοψηφία το νέο ή νέα 
μέλη του Δ.Σ. μεταξύ εγκρίτων πολιτών, οι οποίοι είτε κα¬ 
τάγομαι από το Νομό Χίου είτε κατοικούν σ’ αυτόν. 

3. Ο Πρόεδρος συγκαλεί τη Γενική Συνέλευση των απο¬ 
γόνων. 

4. Τον Πρόεδρο, όταν απουσιάζει ή όταν κωλύεται, ανα¬ 
πληρώνει σε όλες του τις αρμοδιότητες το αναπληρωμα¬ 
τικό μέλος του Διοικητικού Συμβουλίου, όπως προβλέπε- 
ται από την παράγραφο 4 του τέταρτου άρθρου του πα¬ 
ρόντος οργανισμού, αν δε και αυτό κωλύεται, τότε το 
Διοικητικό Συμβούλιο αποφασίζει για τον αναπληρωτή 
του Προέδρου. 

Άρθρο 7 

Αρμοδιότητες Γραμματέα - Ταμία 

1. Ο Γραμματέας - Ταμίας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττειτα έγγραφα, τα βιβλία και τη σφραγίδα του 
ιδρύματος και ευθύνεται για την απώλεια ή την κατα¬ 
στροφή τους. 

ε) Εισπράττει τα έσοδα του ιδρύματος και μεριμνά για 
την κατάθεση των ποσών σε Τράπεζα, ή για την απ’ ευθεί¬ 
ας πίστωση του λογαριασμού του ιδρύματος σε Τράπεζα. 
Ανάλογα με την περίπτωση εκδίδει και υπογράφει σχετι¬ 
κές αριθμημένες διπλότυπες αποδείξεις, ή δελτία συμ- 
ψηφιστικών πράξεων. Για την πληρωμή μικροεξόδων θα 
έχει την ευχέρεια να διατηρεί μικρό Ταμείο, που το ανώ¬ 
τατο ποσό θα καθορίζεται με απόφαση του Διοικητικού 
Συμβουλίου. 

στ) Συνυπογράφει και εκτελεί τα εκδιδόμενα από τον 
Πρόεδρο εντάλματα πληρωμής. 

ζ) Φροντίζει για την έγκαιρη ενημέρωση των λογαρια¬ 
σμών του ιδρύματος και την έγκαιρη κατάρτιση και υπο¬ 
βολή στο Διοικητικό Συμβούλιο, των σχεδίων του Προϋ¬ 
πολογισμού, απολογισμού και ισολογισμού του ιδρύμα¬ 
τος. 

2. Ο Γραμματέας-Ταμίας ύστερα από απόφαση του Δι¬ 
οικητικού Συμβουλίου και σύμφωνα με τις προϋποθέσεις 
της παραγράφου 10 του τέταρτου άρθρου, μπορεί να α¬ 
ναθέσει ορισμένες εργασίες σε αμοιβόμενο πρόσωπο. 

3. Το Γραμματέα-Ταμία αν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που ο¬ 
ρίζεται με απόφασή του. 

Άρθρο 8 

Οικονομικήδιαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου καιλή- 
γειτην31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση Προϋπολο¬ 
γισμό και Απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ Α/552). 

3. Η κατάρτηση του προϋπολογισμού γίνεται ως εξής: 
α) Γίνεται υπολογισμός των εσόδων και των εξόδων, ώ¬ 
στε να προκύπτει το διαθέσιμο υπόλοιπο. 

β) Τα 70/00 (εβδομήντα εκατοστά) του ως άνω υπολοί¬ 
που θα διατίθενται για την πραγμάτωση των σκοπών του 
ιδρύματος (υποτροφίες, χρηματικά βραβεία έπαλθα 
κ.λ.π.). 

γ) Τα 30/00 (τριάντα εκατοστά) του διαθέσιμου υπολοί¬ 
που θα χρησιμοποιούνται για την αγορά μετοχών τραπε¬ 
ζών και την επαύξηση της περιουσίας του ιδρύματος. 

Άρθρο 9 

Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο των ενηλίκων κατιόντων των γονέων 
του ιδρυτή, των «απογόνων», 
ε) Βιβλίο - μητρώο χορήγησης υποτροφιών, οικονομι¬ 
κών ενισχύσεων και βραβείων. 

στ) Βιβλίο απογραφής περιουσιακών στοιχείων στο ο¬ 
ποίο καταχωρούνται αναλυτικά τα περιουσιακά στοιχεία 
ως και κάθε επερχόμενη μεταβολή αυτών. 

ζ) Στελέχη αριθμημένων διπλοτύπων αποδείξεων εί¬ 
σπραξης ενταλμάτων πληρωμής, και δελτίων συμψηφι- 
στικών πράξεων, θεωηρημένα από τον Πρόεδρο. 

2. Εκτός από τα παραπάνω βιβλία και στοιχεία το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

• Άρθρο 10 

Μητρώο των «Απογόνων» 

1. Στο ίδρυμα τηρείται βιβλίο μητρώου των κατιόντων 
των γονέωντου ιδρυτή, ως εξ αίματος κατ’ ευθείαν γραμ¬ 
μή συγγενών, κατά την έννοια του άρθρου 1643 του Αστι¬ 
κού Κώδικα. Μνημονεύεταιησειράτωνανιόντωνπουσυν¬ 
δέουν τον εγγεγραμμένο με τους γονείς του ιδρυτή. Στο 
Μητρώο των απογόνων, ευθύς ως συσταθείτο ίδρυμα θα 
εγγραφούν οι μέχρι της ημέρας εκείνης ενήλικοι κατιό- 
ντες, σύμφωνα με κατάλογο που έχει καταρτίσει ο ιδρυ¬ 
τής και ο οποίος προσαρτάται στον παρόντα Οργανισμό. 

2. Μετά την σύσταση του ιδρύματος η εγγραφή στο Μη¬ 
τρώο θα γίνεται ύστερα από γραπτή δήλωση του ενδια¬ 
φερομένου ενηλίκου κατιόντος προς το Διοικητικό Συμ¬ 
βούλιο ότι θέλει να εγγράφει. Στη δήλωση θα μνημονεύο¬ 
νται οι ανιόντες που τον συνδέουν με τους γονείς του 
ιδρυτή. 

3. Η δήλωση θα καταγράφεται στα πρακτικά της πρώ¬ 
της, ύστερα από την υποβολή της, συνεδρίασης του Διοι¬ 
κητικού Συμβουλίου και θα ανακοινώνεται στη γενική συ¬ 
νέλευση των απογόνων, όταν αυτή συγκληθεί, ώστε να 
διαπιστωθεί η συγγένεια, οπότε ο δηλώσας εγγράφεται 
αυτοδικαίως στο Μητρώο. 

4. Ο αριθμός των εν ζωή εγγεγραμμένων κατιόντων δεν 
πρέπει να ξεπεράσειτους σαράντα. Ύστερα από τη συ¬ 
μπλήρωση του αριθμού αυτού, οι δηλώσεις των ενδιαφε¬ 
ρομένων θα καταγράφονται σε ειδικό κατάλογο, κατά 
χρονολογική σειρά και η εγγραφή στο Μητρώο θα γίνεται 
με την προβλεπόμενη στην παραπάνω παράγραφο διαδι¬ 
κασία, όταν ο αριθμός των εν ζωή εγγεγραμμένων μειώ¬ 
νεται κάτω των σαράντα. 

5. Οι εγγεγραμμένοι στο Μητρώο των απογόνων συμ¬ 
μετέχουν στις συνελεύσεις των απογόνων και ανάμεσα σ’ 
αυτούς επιλέγει ο Πρόεδρος του ιδρύματος τα μέλη του 
Διοικητικού Συμβουλίου. 

Άρθρο 11 

Γενική Συνέλευση των «Απογόνων» 

1. Ύστερα από τη λήξη κάθε ετήσιας οικονομικής δια¬ 


χείρισης και μέσα στο πρώτο τετράμηνο του επόμενου έ¬ 
τους ο Πρόεδρος συγκαλείτη Γενική Συνέλευση των Α¬ 
πογόνων. Στον καθένα από τους εγγεγραμμένους στο 
Μητρώο των απογόνων αποστέλλεται ατομική πρόσκλη¬ 
ση 20 μέρες πριν από την ημερομηνία της Συνέλευσης. 

2. Η συνέλευση βρίσκεται σε απαρτία αν αυτοί που συμ¬ 
μετέχουν αντιπροσωπεύουντο ένατρίτοτου αριθμού των 
εγγεγραμμένων στο Μητρώο των Απογόνων. Σε περίπτω¬ 
ση μη απαρτίας η συνέλευση συγκαλείται για την αντί- 
στοιχη ημέρα, της μεθεπόμενης εβδομάδας και βρίσκεται 
σε απαρτία με όσους και αν είναι παρόντες. 

3.0 Πρόεδρος του Διοικητικού Συμβουλίου προεδρεύει 
και στις Γ ενικές Συνελεύσεις των απογόνων. Η συνέλευση 
εκλέγει ένα γραμματέα για να συντάξει τα πρακτικά και αν 
υπάρχει λόγος, δύο ψηφολέκτες. Επίσης η Γενική Συνέ¬ 
λευση εκλέγει δύο ελεγκτές. Τους πρώτους ελεγκτές έχει 
διορίσει ο Πρόεδρος αναλογικά εφαρμοζομένωντων δια- 
τάξεωντης παραγράφου 2 του άρθρου έξι (6). Οι ελεγκτές 
δικαιούνται αποζημειώσεως για την απασχόλησή τους. 

4. Στη Γενική Συνέλευση διαβάζεται συνοπτική έκθεση 
των πεπραγμένων του Διοικητικού Συμβουλίου για την πε¬ 
ρίοδο που έληξε, και τίθεται υπόψη της ο Προύπολογι- 
σμός, ο Απολογισμός και ο Ισολογισμός του ιδρύματος. 
Επίσης διαβάζεται η έκθεση των ελεγκτών που την συ¬ 
ντάσσουν αφού διενεργήσουν έλεγχο των λογαριασμών 
και όλης της διαχείρισης του ιδρύματος. 

5. Οι απόγονοι μπορούν να ζητήσουν οποιαδήποτε επε¬ 
ξήγηση για τους λογαριασμούς και τον προϋπολογισμό, 
να κάμουν παρατηρήσεις και υποδείξεις, να διατυπώσουν 
σκέψεις και να εισηγηθούν προτάσεις που, αν το ζητή¬ 
σουν, θα πρέπει να καταχωρηθούν στα πρακτικά, ώστε το 
Διοικητικό Συμβούλιο να τις έχει υπ’ όψιντου και να υιοθε¬ 
τήσει ενδεχομένως εκείνες που θα κρίνει ότι εξυπηρετούν 
το σκοπό του ιδρύματος. Σε περίπτωση που οι ελεγκτές με 
την έκθεσή τους επισημάνουν διαχειριστική ανωμαλία, η 
συνέλευση, αφού ακούσει τις εξηγήσεις του Διοικητικού 
Συμβουλίου, αποφασίζει με μυστική φηφοφορία αν πρέπει 
να γίνει προσφυγή και καταγγελία στην αρμόδια κατά Νό¬ 
μο Αρχή. Την προσφυγή συντάσσουν και υπογράφουν με 
εντολή της «Γενικής Συνελεύσεωςτων Απογόνων» ο γραμ¬ 
ματέας της Συνελεύσεως και οι δύο ελεγκτές. 

6. Τα πρακτικά της Γενικής Συνελεύσεωςτων απογόνων 
υπογράφουν ο Πρόεδρος, ο εκλεγμένος από την Συνέ¬ 
λευση γραμματέας, και δύο τουλάχιστον από αυτούς που 
πήραν μέρος. 

7. Αν για οποιοδήποτε λόγο (μη διορισμός από τον ι¬ 
δρυτή, μη αποδοχή του διορισμού, παραίτηση κ.λ.π.)το ί¬ 
δρυμα μείνει χωρίς Πρόεδρο, τότε κατά σειρά η σύζυγος 
του ιδρυτή, τα μέλη του Διοικητικού Συμβουλίου απο κοι¬ 
νού, ή και μόνο του το καθένα, αν τα άλλα μέλη αδρανή¬ 
σουν, ή οποιοσδήποτε από τους «Απογόνους» δικαιού¬ 
νται να πάρουν πρωτοβουλία και να καλέσουν γενική συ¬ 
νέλευση των Απογόνων με θέμα την εκλογή προέδρου, 
επί πενταετή θητεία. Η ψηφοφορία για την εκλογή αυτή 
θα είναι μυστική και θα απαιτείται πλειοψηφία τριών τε¬ 
τάρτων (3/4) των παρόντων μελών. Σε περίπτωση μη επι- 
τεύξεως της ως άνω πλειοψηφίας, επαναλαμβάνεται αυ¬ 
θημερόν η ψηφοφορία μεταξύ των δύο πρώτων. Σε περί¬ 
πτωση ισοψηφίας ο Πρόεδρος εκλέγεται με κλήρωση. 
Πρόεδρος που η θητεία του έληξε είναι επανεκλέξιμος. 

Σε περίπτωση που για οποιοδήποτε λόγο είναι αδύνατο 
να ακολουθηθεί η παραπάνω διαδικασία τότε ο Πρόε¬ 
δρος θα εκλέγεται από τα υπάρχοντα μέλη του Δ.Σ. που 

πρέπει να είναι τουλάχιστον τρία (3) και τα οποία αποφα¬ 
σίζουν κατά πλειοψηφία. 

Αρθρο 12 

Τροποποίηση Οργανισμού 

Ο ιδρυτής μπορεί να ζητήσει να τροποποιηθεί ο οργα¬ 
νισμός του ιδρύματος με Προεδρικό Διάταγμα σύμφωνα 
με τις διατάξεις των άρθρων 98 του Α.Ν. 2039/1939 και 
των άρθρων 110 και Ί19 του Αστικού Κώδικα. Ύστερα α¬ 
πό τον θάνατο του ιδρυτή η τροποποίηση μπορεί να γίνει 
μόνο με απόφαση της Γενικής Συνελεύσεως των Απογό¬ 
νων, που στην περίπτωση αυτή θα είναι εν απαρτία αν 
συμμετέχουν τα δύο τρίτα (2/3) των εν ζωή απογόνων των 
εγγεγραμμένων στο Ειδικό Μητρώο του δεκάτου άρθρου 
και τις τροποποιήσεις εγκρίνουν, με ονομαστική ψηφο¬ 
φορία, τα τρία τέταρτα (3/4) από τους παρόντες. 

2. Δεν επιτρέπεται να τροποποιηθεί η παράγραφος 3 
του τρίτου άρθρου. 

Άρθρο 13 

Διάλυση του ιδρύματος-Τύχη περιουσίας του 

1. Το ίδρυμα διαλύεται όταν και όπως ο Νόμος ορίζει. 


2. Σε περίπτωση διαλύσεως του ιδρύματος η περιουσία 
του περιέρχεται στο Ελληνικό Δημόσιο. 

Στους Υπουργούς Εθνικής Παιδείας και Θρησκευμά¬ 
των, Γεωργίας και Πολιτισμού και στον Υφυπουργό Οικο¬ 
νομικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 16 Ιουλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 


ΓΕΩΡΓΙΑΣ ΠΟΛΙΤΙΣΜΟΥ 

ΣΤΕΦΑΝΟΣΤΖΟΥΜΑΚΑΣ ΕΥΑΓΓΕΛΟΣ ΒΕΝΙΖΕΛΟΣ 


- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στις παρακάτω αποφάσεις ΥΓΊΕΠΘ που δημοσιεύθηκαν 
στα αντίστοιχα ΦΕΚτ.Β' διορθώνονται τα εξής: 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


(Από το ΥΠΕΠΘ) 














